ગુજરાત પાઠ્ય પુસ્તક મંડળના ધો.૧૨ના સંસ્કૃતના પુસ્તકમાં રામે સીતાનું હરણ કર્યું હોવાની ગંભીર ભૂલ તાજેતરમાં ખૂલી હતી. ભૂલ સુધારણા બાદ માંડ આ વિવાદ શમ્યો છે ત્યારે ધો.૧૦ ગુજરાતીના પુસ્તકમાં ‘ચાંદલિયો’ લોકગીત જ ખોટું હોવાની વિગતો ખૂલી છે. વળી, આ ભૂલયુક્ત લોકગીતમાંથી જ બોર્ડની પરીક્ષામાં વૈકલ્પિક પ્રશ્ન પૂછાયો હતો અને તેના ચારેય જવાબો ખોટા દર્શાવ્યા હોવાની વિગતો પણ ખૂલી છે. આમ, પાઠ્ય પુસ્તક મંડળ દ્વારા તૈયાર થતા પુસ્તકોમાં કેવી બેદરકારી હોય છે તેનો વધુ એક કિસ્સો પ્રકાશમાં આવ્યો છે.